b'\n_START_ARTICLE_\nFranc Ore\xc5\xa1nik\n_START_SECTION_\n\xc5\xbdivljenje\n_START_PARAGRAPH_\nNa Ptuju je obiskoval gimnazijo, nato se je odlo\xc4\x8dil za duhovni\xc5\xa1ki poklic in se vpial na bogoslovje v mariboru. 7. avgusta 1932 je bil posve\xc4\x8den v duhovnika. Slu\xc5\xbeil je kot kaplan v Bre\xc5\xbeicah, nato od leta 1935 pri Sv. Kri\xc5\xbeu na Slatini, od leta 1939 na Teharjah od leta 1940 pa pri Sv. Magdaleni v Mariboru. \xc5\xa0tudiral je na Institut Catholique v Parizu. Po nem\xc5\xa1ki zasedbi \xc5\xa0tajerske so ga 5. julija 1941 nacisti prijeli in izgnali v Zagreb. Na Hrva\xc5\xa1kem je bil duhovni pomo\xc4\x8dnik v Kutini (Ludina). Nekega dne so pri\xc5\xa1li in ga zaprli v koncentracijsko tabori\xc5\xa1\xc4\x8de Jasenovac, tam naj bi bil 12. decembra 1944 umorjen. Drugi viri navajajo datum smrti 5. ali 9. januar 1945._NEWLINE_Njegov brat je po koncu vojne blizu doma\xc4\x8de hi\xc5\xa1e postavil kapelico s sliko duhovnika Franca z napisom "\xc5\xbertev 2. svetovne vojne", v kapelici je tudi njegov novoma\xc5\xa1ni kri\xc5\xbe. V \xc5\xbeupnijski cerkvi sv. Bolfenka je ob vhodu na levi strani spominska plo\xc5\xa1\xc4\x8da z napisom "V tem kraju je bil rojen 5. 4. 1908 Ore\xc5\xa1nik Franc, suhovnik, umrl mu\xc4\x8deni\xc5\xa1ke smrti 12. decembra v zloglasnem taboi\xc5\xa1\xc4\x8du Jasenovac".'